**NOTĂ INFORMATIVĂ**

**la proiectul Hotărîrii Guvernului „Cu privire la lucrările și serviciile contra plată, mărimea tarifelor la servicii, modul de formare și utilizare a veniturilor colectate de către Agenția de Asigurare a Calității în Învățămîntul Profesional”**

**Baza juridică**. Prezentul proiect de hotărîre a fost elaborat în conformitate cu prevederile Codului Educației nr.152 din 17 iulie 2014, Legii finanțelor publice și responsabilității bugetar-fiscale nr.181 din 25 iulie 2014 (art.43).

**Scopul**. Proiectul de hotărîre are ca scop: aprobarea Nomenclatorul lucrărilor și/sau serviciilor prestate contra plată de către Agenția de Asigurare a Calității în Învățămîntul Profesional; aprobarea cuantumului plăților pentru lucrările și/sau serviciile prestate prestate contra plată de către Agenția de Asigurare a Calității în Învățămîntul Profesional, precum și stabilirea modului de formare și utilizare a veniturilor colectate de către Agenția de Asigurare a Calității în Învățămîntul Profesional.

**Costul implementării**. Implementarea proiectului propus nu necesită cheltuieli suplimentare din contul componentei de bază. Dimpotrivă implementarea prevederilor respective va permite acumularea mijloacelor financiare de către Agenția de Asigurare a Calității în Învățămîntul Profesional.

**Impactul implementării**. Hotărîrea va constitui un cadru juridic pentru prestarea serviciilor, executarea lucrărilor sau desfășurarea altor activități contra plată de către Agenția de Asigurare a Calității în Învățămîntul Profesional. Hotărîrea va avea drept rezultat:

* consolidarea integrată a politicilor financiare în contextul actual al politicilor educaționale naționale și europene.
* asigurarea unui management mai eficient și performant în utilizarea resurselor financiare colectate de către ANACIP.
* creșterea gradului de transparență în exercițiul de calcul al taxelor, în luarea deciziilor și în activitățile desfășurate de către ANACIP.
* simplificarea procedurilor de aprobare a costurilor de executare a lucrărilor și de prestare a serviciilor contra plată de către ANACIP.

În proiectul propus se respectă libertatea decizională pe care se fundamentează principiul autonomiei financiare.

**Ministru Corina FUSU**